फिर दौड़ शुरू होती है. अब उस स्त्री की तलाश शुरू होती है, जो पर्दे पर दिखाई पड़ी. वह कहीं नहीं है. वह पर्दे वाली स्त्री भी जिसकी पत्नी है, वह भी इसी परेशानी में पड़ा है. इसलिए वह कहीं नहीं है. क्योंकि घर पर वह स्त्री साधारण स्त्री है. पर्दे पर जो स्त्री दिखाई पड़ रही है, वह मैन्यूवर्ड है, वह तरकीब से प्रस्तुत की गई है, वह प्रेजेंटेड है ढंग से. सारी टेक्नीक, टेक्नोलाजी से, सारी आधुनिक व्यवस्था से–कैमरे, फोटोग्राफी, रंग, सज्जा, सजावट, मेकअप–सारी व्यवस्था से वह पेश की गई है. उस पेश स्त्री को कहीं भी खोजना मुश्किल है. वह कहीं भी नहीं है. वह धोखा है.